बाइक व सांस्कृतिक कार्यक्रम पर बैन, सिक्युरिटी एजेंसी को नोटिस
मैनिट छात्र अभय आनंद की लेक में डूबने से हुई मौत पर पिता ने उठाए सवाल, बोले-
मैंने तो सब खो दिया, मैनिट ने कुछ खोया क्या...
भोपाल| मौलाना आजाद राष्ट्रीय प्रौद्योगिकी संस्थान (मैनिट) ने सभी सांस्कृतिक कार्यक्रम और छात्रों की बाइक पर बैन लगा दिया है। रविवार शाम तक की मोहलत छात्रों को देकर ग्राउंड में सभी छात्र एवं छात्राओं की बाइक रखवा ली गई हैं। जिन छात्रों ने बाइक जमा नहीं की हैं, सोमवार से ट्रैफिक पुलिस के जरिए वह जब्त करा दी जाएंगी। यह फैसला रविवार को प्रभारी डायरेक्टर नरेंद्र एस चौधरी ने सभी विभागों के प्रभारी, वार्डन और डीन की एक बैठक आयोजित कर लिया। इस बैठक में प्रबंधन ने कई अहम फैसले लिए। सभी प्रकार के सांस्कृतिक कार्यक्रम विशेष रूप से मैफिक को भी कैंसिल कर दिया गया है। इतना ही नहीं सुरक्षा एजेंसी को भी शो-काज नोटिस जारी कर दिया गया है।
संस्थान के प्रबंधन ने नवंबर के महीने में भी बाइक पर प्रतिबंध लगाया था, जिसे अब प्रभावी रूप से लागू कर दिया गया है। कोचिंग जाने वाले छात्रों ने इसका विरोध किया था, लेकिन प्रबंधन का मानना है कि बाइक बंद कर देने से कई समस्याओं का हल हो जाएगा। बाहरी लोग कैंपस में प्रवेश नहीं कर पाएंगे। आने-जाने का रिकॉर्ड भी रखा जाएगा।
होशियार था अभय, शराब
पीने लगा तो मैंने समझाया
प्रेम नारायण शिक्षक हैं। उन्होंने कहा कि अभय पढ़ाई में काफी होशियार था। पहले मैकेनिकल ब्रांच में दाखिला लेने के कुछ दिनों बाद वह सिविल ब्रांच में शिफ्ट हो गया था। कुछ समय पहले हमें पता चला था कि वह शराब पीने लगा है। मैंने समझाया भी था। बेटे का अंतिम संस्कार करने के बाद एक बार जरूर लौटूंगा। मैनिट प्रबंधन से पूछूंगा कि ये किस तरह के संस्कार दे रहे हैं बच्चों को?
प्रेम कुमार आनंद
bho_Deva hin_Deva hin_Deva hin_Deva hin_Deva bho_Deva hin_Deva hin_Deva mar_Deva